
ЦIыхубэ зэкъуэтыныгъэм и махуэм ирихьэлIэу
Къэбэрдей-Балъкъэр Республикэм и Iэтащхьэ Къанокъуэ Арсен цIыхухэм
зэрехъуэхъур
Къэбэрдей-Балъкъэрым и цIыхухэм си гуапэу сохъуэхъу къэблэгъа махуэшхуэмкIэ — ЦIыхубэм я зэкъуэтыныгъэм и махуэмкIэ.
А гуфIэгъуэм дэ къэралым и гъащIэм и дежкIэ мыхьэнэшхуэ зиIа Iуэхухэм гу лъыдегъэтэж, хэкур фIыуэ лъагъуным, къэралым хуэпэжыным, Урысейм ис лъэпкъ куэдхэр зэкъуэту щытыным теухуауэ лIэужьыгъуэкIэрэ къекIуэкIа хабзэхэр дигу къегъэкIыж.
А пIалъэ гъуэзэджэм ирихьэлIэу республикэм ис псоми захузогъазэ ди Хэкум и тхыдэ иным хуэфащэу щытыну, дяпэ итахэм зауэми лэжьыгъэ IэнатIэми къыщагъэлъэгъуа зэфIэкIышхуэм пщIэ хуащIыну, къэралым фIыгъуэ иIэным хьэлэлу телэжьэну къыхуезджэу.
Махуэ гъуэзэджэм ирихьэлIэу Къэбэрдей-Балъкъэрым исхэм сохъуэхъу узыншагъэ быдэ, мамырыгъэ, фIыгъуэ, ефIэкIуэныгъэ яIэну.
